Държавен вестник, бр. 12, 2000 г., стр. 20

С Т Р .  2 0
Д Ъ Р Ж А В Е Н   В Е С Т Н И К
Б Р О Й 12
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ВЪТРЕШНИТЕ РАБОТИ
СПОГОДБА
между правителството на Република Бълга-
рия и правителството на Република Унгария
за сътрудничество в борбата срещу терориз-
ма, незаконния трафик на наркотици и орга-
низираната престъпност
(Утвърдена с Решение № 105 от 1 март 1999 г.
на Министерския съвет. В сила от 3 юни 1999 г.)
Правителството на Република България и
правителството на Република Унгария, нари-
чани по-нататък “страни”,
водени от стремежа да допринесат за разви-
тието на техните двустранни отношения;
убедени в изключителната важност на сът-
рудничеството в борбата за ефективното пре-
дотвратяване на престъпността, особено на те-
роризма, незаконния трафик на наркотици и
организираната престъпност;
желаейки да съгласуват действията си сре-
щу международната организирана престъпност
в съответствие с европейските усилия;
взимайки предвид съществуващите между-
народни договори,
се споразумяха за следното:
Член 1
(1) В съответствие с националните си зако-
нодателства страните си сътрудничат в предот-
вратяването и разкриването на тероризма, не-
законния трафик на наркотици и организира-
ната престъпност.
(2) Страните си сътрудничат особено при
случаи, когато престъпления или подготов-
ката за тях са извършени на територията на
държавата на една от страните и данните на-
сочват към територията на държавата на дру-
гата страна.
Член 2
В борбата срещу тероризма страните, имай-
ки предвид разпоредбите на тази спогодба, си
обменят информация и данни:
1. за планирани или извършени терористич-
ни актове, за извършителите на такива прес-
тъпления, за начините на извършване и изпол-
званите технически средства;
2. за терористични групи и за техните члено-
ве, които планират, извършват или са извър-
шили действия на територията на държавата на
едната страна в ущърб и срещу интересите на
държавата на другата страна.
Член 3
За пресичане на незаконното култивиране,
преработка, производство, внос, износ, транзи-
тиране и разпространение на наркотици, пси-
хотропни вещества и прекурсори страните на
базата на техните национални законодателства
преди всичко:
1. си предоставят взаимно данни за лица,
участващи в незаконно производство и трафик
на наркотици, психотропни вещества и прекур-
сори, за местата на укриване, транспортните
средства и методите на работа на тези лица, за
изходния пункт и крайната дестинация на нар-
котиците, психотропните вещества и прекурсо-
рите, а също така и всякаква друга информация
за такива престъпления;
2. се информират взаимно за типичните ме-
тоди, използвани при незаконния междунаро-
ден наркотрафик, и за други свързани с това
данни;
3. си обменят резултати от криминалистич-
ни и криминологични изследвания относно
трафика и злоупотребата с наркотици;
4. си предоставят взаимно мостри от нар-
котици и психотропни вещества от естествен
или синтетичен произход, с които се зло-
употребява;
5. обменят опит във връзка с контрола върху
законната търговия с наркотици, психотропни
вещества и прекурсори;
6. предприемат координирани полицейски
мерки за пресичане на незаконния трафик и
незаконното производство на наркотици, пси-
хотропни вещества и прекурсори.
Член 4
Като си сътрудничат в разкриването и пре-
сичането на престъпленията, особено в област-
та на организираната престъпност, страните:
1. си предоставят данни за лица, участващи
в организираната престъпност, техните прес-
тъпни връзки, структурата на престъпните гру-
пи и организации, типичното поведение на прес-
тъпните групи и техните членове, факти за вре-
мето, мястото, начина на извършване и обекти-
те на конкретни престъпления, текстовете от
наказателните закони, които са нарушени, пред-
приетите мерки, а също така и друга съществе-
на информация;
2. при поискване предприемат полицейски
мерки съобразно националното законодателс-
тво на замолената страна;
3. при разследване си сътрудничат чрез коор-
динирани полицейски мерки и оказване на ор-
ганизационна, материална и кадрова помощ;
4. си обменят данни и опит относно нови
методи и форми за извършване на престъпле-
ния, свързани с международната организирана
престъпност;
5. си обменят резултати от криминалистич-
ни и криминологични научни изследвания; вза-
имно се информират за своята практическа
дейност при разследването, прилаганите мето-
ди на работа и използваните средства;
6. при поискване си предоставят образци от
предмети, придобити от престъпна дейност или
използвани за извършване на престъпление;